wickkiey/tamil-wikipedia-chunked huggingface dataset:
# விக்கிப்பீடியா:விக்கி மாரத்தான் 2015

## பங்களிப்பு விவரம்

### வகைப்பிரித்துக் காட்டும் விளக்கப்படம்

(மூலம்: விக்கிப்பீடியா:விக்கி மாரத்தான் 2015/வளர்ச்சி புள்ளிவிவரம்)
# விக்கிப்பீடியா:விக்கி மாரத்தான் 2015

## பரப்புரை

### விக்கிமீடியா பக்கங்களில்

மீடியாவிக்கி:Sitenotice பக்கத்தில் விக்கி மாரத்தான் 2015 குறித்த அறிவிப்பு இடப்பட்டுள்ளது.
# விக்கிப்பீடியா:விக்கி மாரத்தான் 2015

## பரப்புரை

### சமூக வலைதளங்கள்

- முகநூல் பக்கம்
# போரசைட்டு

**போரசைட்டு** *(Boracite )* என்பது Mg<sub>3</sub>B<sub>7</sub>O<sub>13</sub>Cl என்ற மூலக்கூற்று வாய்பாட்டுடன் கூடிய மக்னீசியம் போரேட் எனப்படும் கனிமப் பொருளாகும். சாய்சதுரப் பட்டைக்கூம்பு வடிவத்துடன் நீலம் கலந்த பச்சை, மஞ்சள் கலந்த வெண்மை, சாம்பல் நிறம், நிறமற்றது போன்ற தோற்றங்களிலும், போலி இணையளவு கனசதுர வடிவம் மற்றும் எண்முக வடிவங்களிலும் காணப்படுகிறது. நிலையற்ற உயர் வெப்பநிலை இணையளவு வடிவம் குளிர்தலின் விளைவாக இத்தகைய நிலைமாற்றம் நிகழ்வதாகக் கருதப்படுகிறது.  
ஊடுறுவல் படிகயிருமைகள் வழக்கத்திற்கு மாறாக, நன்கு உருவான படிகங்கள் போலவும் ஜிப்சம் மற்றும் நீரற்ற கால்சியம் சல்பேட்டு ( அனிதரைட்) படிகங்களில் சிதறிக் கிடக்கும் உட்பொதிகள் போலவும் அசாதரணமாகக் காணப்படுகின்றன. கனிமங்களின் கடினத்தன்மையை அளக்க உதவும் மோவின் அளவுகோல் மதிப்பு 7 முதல் 7.5 எனவும் மற்றும் ஒப்படர்த்தி மதிப்பு 2.9 என்ற மதிப்பையும் கொண்டுள்ளது. மேலும் இதனுடைய ஆல்பா, பீட்டா, காமா நிலை ஒளிவிலகல் குறிப்பெண் அளவுகள் nα = 1.658 - 1.662, nβ = 1.662 - 1.667, nγ = 1.668 - 1.673 எனவும் அறியப்பட்டுள்ளது. நீரில் கரையக்கூடியதாகவும் கனிமவியல் பிளவிற்கு மாறாக சங்குருவ இடைவெளியுடனும் இக்கனிமம் அறியப்படுகிறது.  
பொதுவாக ஜிப்சம், அனிதரைட் , ஏலைட், சில்வைட், கார்னலைட் கைனைட் மற்றும் இல்கார்டைட் போன்ற கனிமங்களுடன் சேர்ந்த உலர்கனிமத் தொடர்ச்சியாக காணப்படுகிறது. 1789 ஆம் ஆண்டில் செருமனி நாட்டின் கால்பெர்க் மலைகள், உலூன்பெர்க் நகரம், சாக்சோனிக் நகரின் சிலபகுதிகளில் இதனுடைய மாதிரிகள் காணப்பட்டதாக அறியப்படுகிறது. கனிமத்தின் நிறையளவில் போரான் இருப்புவீதம் 19 முதல் 20 சதவீதமாக இருப்பதால் இது போரசைட் என்ற பெயரைப் பெற்றது.
# திருவனந்தபுரம் மெயில்

**திருவனந்தபுரம் மெயில்** (Thiruvananthapuram Mail) நாள்தோறும் இயக்கப்படும் ஒரு அதிவேக விரைவுத் தொடருந்து ஆகும். இது கேரளா மாநிலத்தின் தலைநகரான திருவனந்தபுரத்திற்கும், தமிழ்நாட்டின் தலைநகரான சென்னைக்கும் இடையில் இயக்கப்படுகிறது. இந்திய ரயில்வேயின் கீழ் இயங்கும் தெற்கு ரயில்வேயின் முக்கியத் தொடருந்து சேவைகளுள் திருவனந்தபுரம் மெயிலும் ஒன்று. இது கோட்டயம் வழியே செயல்படுகிறது. இது இந்தியாவின் ஆறு முக்கிய நகரங்களை (திருவனந்தபுரம், கொல்லம், கொச்சி, திருச்சூர், கோயம்புத்தூர் மற்றும் சென்னை) இணைக்கிறது.
# திருவனந்தபுரம் மெயில்

## வரலாறு

திருவனந்தபுரம் மெயில் 1940 ஆம் ஆண்டு 19/20 என்ற வண்டி எண்ணுடன் சென்னை-கொச்சி துறைமுக முனையம் விரைவுவண்டியாக அறிமுகப்படுத்தப்பட்டது. ஆரம்பத்தில் சென்னைக்கும் கொச்சி துறைமுகத்துக்கும் இடையே செயல்பட்டு, பின்னர் சென்னை – கொச்சி துறைமுகம் மெயில் என்று பெயர் மாற்றம் செய்யப்பட்டு செயல்பட்டது. 1961 ஆம் ஆண்டு இந்த ரயில்சேவைக்கு டீசல் இன்ஜின் வழங்கப்பட்டது. திருவனந்தபுரம் சென்ட்ரல் ரயில்நிலையம் வரை கோட்டயம் வழியிலான தொடருந்து வழித்தடம் நீட்டிக்கப்பட்டதைத் தொடர்ந்து திருவனந்தபுரம் சென்ட்ரல் ரயில் நிலையம் வரை இதன் சேவை விரிவுபடுத்தப்பட்டது.
# திருவனந்தபுரம் மெயில்

## முக்கிய நிறுத்தங்கள்

1. திருவனந்தபுரம்
1. கொல்லம்
1. காயங்குளம்
1. மாவேலிக்கரை
1. செங்கன்னூர்
1. சங்கனாச்சேரி
1. கோட்டயம்
1. எர்ணாகுளம்
1. ஆலுவா
1. திருச்சூர்
1. பாலக்காடு
1. கோயம்பத்தூர்
1. ஈரோடு
1. சேலம்
1. காட்பாடி
1. சென்னை சென்ட்ரல்
# திருவனந்தபுரம் மெயில்

## வழித்தடமும் நிறுத்தங்களுக்கான நேரமும்

| 1 | சென்னை
சென்ட்ரல் (MAS) | தொடக்கம் | 19:45 | 0 | 0 கி.மீ | 1 | 1 |  |
| --- | --- | --- | --- | --- | --- | --- | --- | --- |
| 2 | காட்பாடி
சந்திப்பு
(KPD) | 21:28 | 21:30 | 2 நிமி | 130 கி.மீ | 1 | 1 |  |
| 3 | சேலம்
சந்திப்பு
(SA) | 00:07 | 00:10 | 3 நிமி | 334 கி.மீ | 2 | 1 |  |
| 4 | ஈரோடு
சந்திப்பு
(ED) | 01:05 | 01:10 | 5 நிமி | 396 கி.மீ | 2 | 1 |  |
| 5 | கோயம்பத்தூர்
சந்திப்பு
(CBE) | 02:45 | 02:50 | 5 நிமி | 497 கி.மீ | 2 | 1 |  |
| 6 | பாலக்காடு
(PGT) | 04:10 | 04:15 | 5 நிமி | 551 கி.மீ | 2 | 1 |  |
| 7 | திருச்சூர்
(TCR) | 05:18 | 05:21 | 3 நிமி | 628 கி.மீ | 2 | 1 |  |
| 8 | அங்கமாலி
(AFK) | 06:03 | 06:05 | 2 நிமி | 674 கி.மீ | 2 | 1 |  |
| 9 | ஆலுவா
(AWY) | 06:15 | 06:17 | 2 நிமி | 683 கி.மீ | 2 | 1 |  |
| 10 | எர்ணாகுளம்
நகரம் (ERN) | 06:50 | 06:55 | 5 நிமி | 700 கி.மீ | 2 | 1 |  |
| 11 | திருப்பூணித்துறை
(TRTR) | 07:08 | 07:10 | 2 நிமி | 712 கி.மீ | 2 | 1 |  |
| 12 | கோட்டயம்
(KTYM) | 07:55 | 08:00 | 5 நிமி | 762 கி.மீ | 2 | 1 |  |
| 13 | சங்கனாச்சேரி
(CGY) | 08:18 | 08:20 | 2 நிமி | 780 கி.மீ | 2 | 1 |  |
| 14 | திருவல்லா
(TRVL) | 08:28 | 08:30 | 2 நிமி | 788 கி.மீ | 2 | 1 |  |
| 15 | செங்கன்னூர்
(CNGR) | 08:38 | 08:40 | 2 நிமி | 797 கி.மீ | 2 | 1 |  |
| 16 | மாவேலிக்கரை
(MVLK) | 08:51 | 08:53 | 2 நிமி | 809 கி.மீ | 2 | 1 |  |
| 17 | காயங்குளம்
சந்திப்பு
(KYJ) | 09:03 | 09:05 | 2 நிமி | 817 கி.மீ | 2 | 1 |  |
| 18 | கொல்லம்
சந்திப்பு
(QLN) | 09:55 | 10:00 | 5 நிமி | 858 கி.மீ | 2 | 1 |  |
| 19 | வர்க்கலை
(VAK) | 10:20 | 10:22 | 2 நிமி | 881 கி.மீ | 2 | 1 |  |
| 20 | திருவனந்தபுரம்
(TVP) | 10:58 | 11:00 | 2 நிமி | 920 கி.மீ | 2 | 1 |  |
| 21 | திருவனந்தபுரம்
சென்ட்ரல் (TVC) | 11:45 | முடிவு | 0 | 922 கி.மீ | 2 | 1 | } |
# திருவனந்தபுரம் மெயில்

## திரைப்படம்

*நம்பர்.20 மெட்ராஸ் மெயில்* என்ற மலையாளத் திரைப்படம் 1990 ஆம் ஆண்டு வெளியானது. இத்திரைப்படத்தின் பெரும்பாலான காட்சிகள் திருவனந்தபுரம் மெயிலில் எடுக்கப்பட்டவை.
# திருவனந்தபுரம் மெயில்

## பெட்டிகள்

24 ரயில் பெட்டிகளைக் கொண்டு திருவனந்தபுரம் மெயில் எக்ஸ்பிரஸ் செயல்படுகிறது. இதன் அமைப்பு முறை பின்வருமாறு:  
L – SLR – GEN –GEN - S12 – S11 – S10 – S9 – S8 – S7 – S6 – S5 – S4 – S3 – S2 – S1 – B4 – B3 – B2 – B1 – A2 – A1 – HA1 – GEN - SLR
# திருவனந்தபுரம் மெயில்

## வேகம்

சுமார் 16 மணி நேரத்தினை பயண நேரமாகக் கொண்டுள்ள திருவனந்தபுரம் மெயிலானது 919 கிலோ மீட்டர் தூரத்தினை மணிக்கு 57 கிலோ மீட்டர் வேகத்தில் கடக்கிறது. இதில் சரக்கு சம்பந்தப்பட்ட வசதிகள் இல்லை, ஆனால் உணவு வழங்கும் வசதிகள் உள்ளன. இதேபோல் திரும்பி வரும்போது பயண நேரம் 16 மணி நேரம் மற்றும் 40 நிமிடங்களைக் கொண்டுள்ளது. இதற்கு காரணம் திருவனந்தபுரத்தில் இருந்து சென்னை நோக்கி செயல்படும்போது மணிக்கு 55 கிலோ மீட்டர் வேகத்தில் செயல்பட்டு 919 கிலோ மீட்டரை அடைவதே ஆகும்.
# ஏர் பிரான்சு

**ஏர் பிரான்சு** (*Air France*), பாரிசின் வடபகுதியிலுள்ள டரெம்ப்லே-என்-பிரான்சைத் தலைமையகமாகக் கொண்டு செயல்படும் விமானச் சேவை நிறுவனம் ஆகும். ஏர் பிரான்சு-கேஎல்எம் குழுமத்தின் துணை நிறுவனமாகவும், சிகாய் டீம் எனும் உலகளாவிய விமானச் சேவை கூட்டணியின் நிறுவன உறுப்பினராகவும் ஏர் பிரான்சு உள்ளது. 2013 ஆம் ஆண்டின்படி, ஏர் பிரான்சு நிறுவனம் பிரான்சு நாட்டில் 36 இலக்குகளுக்கும், 93 நாடுகளில் உள்ள 168 இலக்குகளுக்கும் (வெளிநாட்டு துறைகள் மற்றும் பிரான்சின் பிரதேசங்கள்) தங்களது விமானச் சேவையினை செயல்படுத்துகிறது. ஏர் பிரான்சு நிறுவனம், 2011 ஆம் ஆண்டில் மட்டும் சுமார் 59,513,000 பயணிகளுக்கு பயணச்சேவை புரிந்துள்ளது.  
அக்டோபர் 7, 1933 இல் ஏர் ஓரியன்ட், ஏர் யூனியன், காம்பாக்னி செனெரல் ஏரோபோசுடல், காம்பாக்னி இண்டர்நேசனல் டி நேவிகேசன் ஏரியன் மற்றும் சொசையட்டி செனரல் டி திரான்சுபோடு ஏரியன் ஆகியவற்றின் இணைப்பு நிறுவனமாக ஏர் பிரான்சு உருவானது.  
1950 முதல் 1990 வரை பனிப்போரில் மூன்று முக்கிய கூட்டணி விமானச்சேவைகள் மட்டுமே மேற்கு பெரிலினில் இருந்து தெம்பெல்லோல்பு மற்றும் டிகெல் விமான நிலையங்களுக்கு செயல்பட்டன. அந்த மூன்று விமானச் சேவைகளில் ஏர் பிரான்சு நிறுவன விமானங்களும் ஒன்று.
# ஏர் பிரான்சு

## கோட்ஷேர் ஒப்பந்தங்கள்

சிட்டிஜெட் மற்றும் எஃச்ஓபி ஆகிய துணை நிறுவனங்களுடனும் ஸ்கை டீமுடன் கூட்டணி பங்கீட்டினையும் பெற்றுள்ள ஏர் [பிரான்ஸ் நிறுவனம், சுமார் 24 நிறுவனங்களுக்கு மேலாக கோட்ஷேர் ஒப்பந்தங்களைக் கொண்டுள்ளது. அவை பின்வருமாறு பட்டியலிடப்பட்டுள்ளன:  
1. ஏர் ஆஸ்ட்ரல்
1. ஏர் கொர்சிகா
1. ஏர் மொரிஷியஸ்
1. ஏர் செய்செல்லெஸ்
1. ஏர் செர்பியா
1. ஏர் டாஹிடி நுய்
1. ஏர்பால்டிக்
1. ஏர்கலின்
1. அலஸ்கா ஏர்லைன்ஸ்
1. ஆஸ்ட்ரியன் ஏர்லைன்ஸ்
1. அஸெர்பைஜியன் ஏர்லைன்ஸ்
1. பாங்காக் ஏர்வேஸ்
1. பல்கரியா ஏர்
1. சலையர் ஏவியேஷன்
1. க்ரோஅடிய ஏர்லைன்ஸ்
1. எடிஹட் ஏர்வேஸ்
1. பின்னையர்
1. பிளைபி
1. ஜார்ஜியன் ஏர்வேஸ்
1. கோல் டிரான்ஸ்போர்ட்ஸ் ஏரோஸ்
1. ஜப்பான் ஏர்லைன்ஸ்
1. ஜெட் ஏர்வேஸ்
1. லுக்ஃஸைர்
1. மத்திய கிழக்கு ஏர்லைன்ஸ்
1. மான்டேனேக்ரோ ஏர்லைன்ஸ்
1. ஸ்விஸ் ஏர்லைன்ஸ்
1. TAAG ஆங்க்லோ ஏர்லைன்ஸ்
1. உக்ரைன் சர்வதேச ஏர்லைன்ஸ்
1. வெஸ்ட்ஜெட்
# ஏர் பிரான்சு

## உயர்தர வழித்தடங்கள்

ஏர் பிரான்ஸ் நிறுவனத்தின் உயர்தர வழித்தடங்களாக பாரிஸ் – டௌலௌஸ், டௌலௌஸ் – பாரிஸ், நைஸ் – பாரிஸ் மற்றும் பாரிஸ் – நைஸ் ஆகிய வழித்தடங்களின் விமானச் சேவைகள் உள்ளன. இந்த வழித்தடங்களில் முறையே வாரத்திற்கு 132, 123, 97 மற்றும் 88 விமானங்கள் செயல்படுத்தப்படுகின்றன. அத்துடன் மட்டுமல்லாது குறிப்பிட்ட காரணங்களுக்காக இயக்கப்படும் விமானச் சேவை வழித்தடங்களாக, இக்னஸு பால்ஸ் – ரியோ டி ஜனேரியோ மற்றும் மான்ட்ரெல் – கல்கேரி ஆகியவை உள்ளன.
# ஏர் பிரான்சு

## விமானக் குழு வரலாறு

ஏர் பிரான்ஸ் நிறுவனத்தில் இதற்கு முன்பு பணியாற்றிய விமானக் குழு பற்றிய பட்டியல்:  
| <span>Aircraft | <span>Introduced | <span>Retired |
| --- | --- | --- |
| Airbus A300 | 1974 | 1998 |
| Airbus A310 | 1984 | 2002 |
| Airbus A318 | 2003 |  |
| Airbus A319 | 1997 |  |
| Airbus A320-100 | 1988 | 2010 |
| Airbus A320-200 | 1989 |  |
| Airbus A321 | 1997 |  |
| Airbus A330-200 | 2001 |  |
| Airbus A340-200 | 1993 | 1999 |
| Airbus A340-300 | 1993 |  |
| Airbus A380-800 | 2009 |  |
| Boeing 707–328 Intercontinental | 1959 | 1979 |
| Boeing 707-328B | 1968 | 1993 |
| Boeing 737–200 | 1982 | 2002 |
| Boeing 737–300 | 1991 | 2004 |
| Boeing 737–500 | 1990 | 2007 |
| Boeing 747–100 | 1970 | 2008 |
| Boeing 747-200B | 1977 | 2005 |
| Boeing 747-200F | 1974 | 2003 |
| Boeing 747–300 | 1991 | 2007 |
| Boeing 747-400 | 1991 | } |
**'''Historical fleet''' (continued)**  
| <span>Aircraft | <span>Introduced | <span>Retired |  |
| --- | --- | --- | --- |
| Boeing 747-400BCF | 2009 |  |  |
| Boeing 767–200 | 1991 | 1992 |  |
| Boeing 767–300 | 1991 | 2003 |  |
| Boeing 777-200ER | 1998 |  |  |
| Boeing 777F | 2009 |  |  |
| Boeing 777-300ER | 2004 |  |  |
| Breguet 763 | 1949 | 1971 |  |
| Concorde | 1976 | 2003 |  |
| Douglas DC-3 | 1946 | 1962 |  |
| Douglas DC-4 | 1946 | 1971 |  |
| Douglas DC-6 | 1949 | 1968 |  |
| Fokker F27 | 1967 | 1997 |  |
| Fokker 100 | 1997 | 1999 |  |
| Lockheed L-1011 TriStar | 1989 | 1991 |  |
| Lockheed L-749 Constellation | 1947 | 1961 |  |
| Lockheed L-1049G S. Constellation | 1953 | 1968 |  |
| Lockheed L-1649A Starliner | 1957 | 1963 |  |
| McDonnell Douglas DC-10-30 | 1992 | 1995 |  |
| SNCASE Languedoc | 1945 | 1952 |  |
| Sud Aviation SE 210 Caravelle | 1959 | 1981 |  |
| Vickers Viscount 700 | 1953 | 1968 | } |
|}
# ஏர் பிரான்சு

## பரவலான கலாச்சாரம்

கேன்ஸ் திரைப்பட விழாவின் அலுவலக ரீதியான விமானச் சேவையினை ஏர் பிரான்ஸ் புரிகிறது.
# பாக்கித்தான் துடுப்பாட்ட அணியின் இலங்கைச் சுற்றுப்பயணம், 2015

**பாக்கித்தான் துடுப்பாட்ட அணியின் இலங்கை சுற்றுப்பயணம்** 2015 சூன் 11 தொடக்கம் 2015 ஆகத்து 1 வரை இடம்பெற்றது. இச்சுற்றுப் பயணத்தின் போது பாக்கித்தான் துடுப்பாட்ட அணி இலங்கை அணிக்கு எதிராக மூன்று-தேர்வுப் போட்டிகளிலும், பின்னர் ஐந்து ஒருநாள் போட்டிகளிலும் இரண்டு பன்னாட்டு இருபது20 துடுப்பாட்டப் போட்டிகளிலும் பங்குபற்றியது. இதற்கு மேலதிகமாக பாக்கித்தான் அணி முன்னோட்டப் போட்டி ஒரு மூன்று நாள் துடுப்பாட்டப் பயிற்சிப் போட்டியிலும் பங்குபற்றியது.
# பாக்கித்தான் துடுப்பாட்ட அணியின் இலங்கைச் சுற்றுப்பயணம், 2015

## அணிகள்

| தேர்வுகள் | ஒருநாள் | இ20ப |  |  |  |  |
| --- | --- | --- | --- | --- | --- | --- |
| * அஞ்செலோ மத்தியூஸ் (த)
* லகிரு திரிமான்ன (து.த)
* கவ்சால் சில்வா
* திமுத் கருணாரத்ன
* குமார் சங்கக்கார
* தினேஸ் சந்திமல்
* கிதுருவன் விதானகே
* ஜெகான் முபாரக்
* குசல் பெரேரா
* ரங்கன ஹேரத்
* தில்ருவன் பெரேரா
* தரிந்து கௌசல்
* நுவான் பிரதீப்
* தம்மிக பிரசாத்
* 
துஷ்மந்த சமீரா

* சுரங்க லக்மால்
* உபுல் தரங்க
* லகிரு கமகே | * மிஸ்பா-உல்-ஹக் (த)
* அசார் அலி (து.த)
* முகம்மது ஹஃபீஸ்
* அகமது செசாத்
* சான் மசூத்
* யூனுஸ் கான்
* அசாத் சஃபீக்
* 
ஆரிசு சொகைல்

* பாபர் அசாம்
* சப்ராஸ் அகமது
* யாசிர் ஷா
* சுல்பிக்கார் பாபர்
* 
வகாப் ரியாஸ்

* ஜுனைத் கான்
* இம்ரான் கான்
* எசான் அடில்
* ரகாத் அலி | * அஞ்செலோ மத்தியூஸ் (த)
* தினேஸ் சந்திமல்
* திலகரத்ன டில்சான்
* சுரங்க லக்மால்
* லசித் மாலிங்க
* சச்சித் பத்திரன
* குசல் பெரேரா
* திசாரா பெரேரா
* 
நுவான் பிரதீப்

* சீக்குகே பிரசன்னா
* அசான் பிரியஞ்சன்
* சச்சித்திர சேனநாயக்கா
* மிலிந்த சிரிவர்தன
* உபுல் தரங்க
* லகிரு திரிமான்ன
* லகிரு கமகே | * அசார் அலி (த)
* சப்ராஸ் அகமது (து.த)
* எக்சான் அடில்
* முக்தார் அகமது
* அன்வர் அலி
* ரகாத் அலி
* பிலால் ஆசிப்
* பாபர் அசாம்
* முகம்மது ஹஃபீஸ்
* முகம்மது இர்பான்
* சோயிப் மாலிக்
* முகம்மது ரிசுவான்
* அசாத் சஃபீக்
* யாசிர் ஷா
* அகமது செசாத்
* இமாட் வசீம் | * லசித் மாலிங்க (த)
* திலகரத்ன டில்சான்
* பினுர பெர்னாண்டோ
* சிகான் ஜயசூரிய
* சமர கப்புகெதர
* நுவான் குலசேகர
* அஞ்செலோ மத்தியூஸ்
* குசல் பெரேரா
* திசாரா பெரேரா
* தசுன் சானக
* சதுரங்க டி சில்வா
* தனஞ்சய டி சில்வா
* மிலிந்த சிரிவர்தன
* ஜெப்ரி வான்டர்சி
* கிதுருவன் விதானகே | * சாகித் அஃபிரிடி (த)
* முக்தார் அகமது
* சப்ராஸ் அகமது
* உமர் அக்மல்
* அன்வர் அலி
* நவுமான் அன்வர்
* முகம்மது ஹஃபீஸ்
* முகம்மது இர்பான்
* சோயிப் மாலிக்
* 
வகாப் ரியாஸ்

* முகம்மது ரிசுவான்
* யாசிர் ஷா
* அகமது செசாத்
* சொகைல் தன்வீர்
* இமாத் வசீம்
* சியா-உல்-ஹக் | } |
# பிரிட்டிஷ் ஏர்வேஸ்

BA என்று சுருக்கமாக அழைக்கப்படும் **பிரித்தானிய ஏர்வேஸ்** (British Airways) ஐக்கிய இராச்சியத்தின் விமானச் சேவையாகும். இதன் விமானக்குழுவின் அளவு, சர்வதேச விமானங்கள் மற்றும் சர்வதேச இலக்குகள் ஆகியவற்றினைப் பொறுத்து இது மிகப்பெரிய விமானச் சேவை என்ற பெயரினைப் பெற்றுள்ளது. லண்டனில் ஈஸிஜெட் நிறுவனத்திற்கு அடுத்தபடியாக, அதிகப்படியான பயணிகளைக் கொண்ட விமானச் சேவை இதுவாகும். லண்டனின் ஹீத்ரு விமான நிலையத்தினைத் தலைமை மையமாகக் கொண்டு பிரித்தானிய ஏர்வேஸ் செயல்படுகிறது.  
பிரித்தானிய ஏர்வேஸ் அமைப்பு ஐக்கிய இராச்சிய அரசால் 1972 ஆம் ஆண்டு நிறுவப்பட்டது. ஆரம்பத்தில் பிரித்தானிய ஓவர்சீஸ் ஏர்வேஸ் கார்பரேஷன் மற்றும் பிரித்தானிய ஐரோப்பியன் ஏர்வேஸ் மற்றும் இரு சிறிய உள்ளக விமானச் சேவைகளான கார்டிஃபில்லில் உள்ள காம்ப்ரியன் ஏர்வேஸ் மற்றும் நியூகேஸ்ட்லே அபான் டைனில் உள்ள நார்த்ஈஸ்ட் ஏர்லைன்ஸ் ஆகிய விமானச் சேவைகளை நிர்வகிப்பது இதன் முக்கியப்பணியாக இருந்தது. மார்ச் 31, 1974 இல் இந்த நான்கு விமானச் சேவைகளும் பிரித்தானிய ஏர்வேஸ் உடன் மொத்தமாக இணைந்தன.
# பிரிட்டிஷ் ஏர்வேஸ்

## உயர்தர வழித்தடங்கள்

பிரித்தானிய ஏர்வேஸ் உயர்தர வழித்தடங்களாக நியூயார்க் – மியாமி, லண்டன் – டப்ளின், மியாமி – நியூயார்க் மற்றும் டப்ளின் – லண்டன் ஆகிய வழித்தடங்களைக் கொண்டுள்ளது. இந்த வழித்தடங்களுக்கு முறையே வாரத்திற்கு 154, 142, 134 மற்றும் 131 விமானங்களை இயக்குகிறது. பயணிகள் விமானங்கள் தவிர குறிப்பிட்ட காரணங்களுக்காக இயக்கப்படும் விமானங்களை கார்டிஃப் – மலகா மற்றும் அலிகேன்டே – கோபென்ஹகென் ஆகிய வழித்தடங்களுக்குக் கொண்டுள்ளது.
# பிரிட்டிஷ் ஏர்வேஸ்

## இலக்குகள்

பிரித்தானிய ஏர்வேஸ் 160 இலக்குகளுக்கும் மேலாக விமானச் சேவையினை செயல்படுத்துகிறது. இதில் ஆறு உள்நாட்டு விமானச் சேவைகளும் அடங்கும். மக்கள் வசிக்கும் ஆறு கண்டங்களுக்கும்
விமானச் சேவையினை செயல்படுத்தும் நிறுவனங்கள் சில மட்டுமே, அவற்றுள் பிரித்தானிய ஏர்வேஸ் நிறுவனமும் ஒன்று. இதனை டெல்டா ஏர்லைன்ஸ், எமிரேட்ஸ், எடிஹட் ஏர்வேஸ், கொரியன் ஏர், குவாண்டாஸ், கத்தார் ஏர்வேஸ், சிங்கப்பூர் ஏர்லைன்ஸ், தென்னாப்பிரிக்கா ஏர்வேஸ் மற்றும் யுனைடெட் ஏர்லைன்ஸ் ஆகியவற்றின் துணையுடன் செயல்படுத்துகிறது.
# பிரிட்டிஷ் ஏர்வேஸ்

## சிறு விபத்து

2015 ஆம் ஆண்டு செப்டம்பர் மாதம் 8 ஆம் திகதி அன்று அமெரிக்காவின் லாஸ் வேகாஸிலிருந்து பிரிட்டனின் தலைநகரான லண்டனுக்கு புறப்பட்ட இந்த நிருவனத்தின் விமானம் தீப்பிடித்தது. இதில் இரண்டு பயணிகளுக்கு தீக்காயம் ஏற்பட்டது மற்றவர்கள் பத்திரமாக வெளியேற்றப்பட்டார்கள்.
# பிரிட்டிஷ் ஏர்வேஸ்

## கூட்டுப் பங்காண்மை மற்றும் கோட்ஷே ஒப்பந்தங்கள்

பிரித்தானிய ஏர்வேஸ் பின்வரும் நிறுவனங்களுடன் கூட்டுப்பங்காண்மை மற்றும்/அல்லது கோட்ஷேர் ஒப்பந்தங்களைக் கொண்டுள்ளது.  
1. 1. ஏர் லிங்கஸ்
1. ஏர்பால்டிக்
1. ஏர் பெர்லின்
1. அலாஸ்கா ஏர்லைன்ஸ்
1. அமெரிக்கன் ஏர்லைன்ஸ்
1. பாங்காக் ஏர்வேஸ்
1. கதே பசுபிக்
1. ஃபின்னையர்
1. ஃபிளைபி
1. கல்ஃப் ஏர்
1. இபேரியாஅ
1. ஜப்பான் ஏர்லைன்ஸ்
1. ஜெட்புளூ
1. லேன் ஏர்லைன்ஸ்
1. லோங்கனாய்ர்
1. மலேசியா ஏர்லைன்ஸ்
1. மெரிடியன் ஃபிளை
1. குவாண்டாஸ்
1. கத்தார் ஏர்வேஸ்
1. ராயல் ஜோர்டானியன்
1. எஸ்7 ஏர்லைன்ஸ்
1. டேம் ஏர்லைன்ஸ்
1. யுஎஸ் ஏர்வேஸ்
1. உயெல்லிங்க்
1. வெஸ்ட்ஜெட்
# மதுராந்தகம் ஏரிகாத்த ராமர் கோயில்

**ஏரிகாத்த ராமர் கோயில்** (Eri-Katha Ramar Temple), சென்னை – திண்டிவனம் நெடுஞ்சாலையில், செங்கல்பட்டு மாவட்டத்தில், மதுராந்தகம் பேருந்து நிலையத்தில் அருகில் அமைந்துள்ளது. ராமபிரான் சீதையை மீட்க இலங்கை செல்லும் போது விபண்டக முனிவரின் ஆசிரமத்தில் சில நாட்கள் தங்கியிருந்தார். முனிவரின் வேண்டுதல்படி, அயோத்தி திரும்பும்போது சீதையுடன் கல்யாண கோலத்தில் காட்சி தந்தார். விபண்டக முனிவர் கோயில் கருவறையிலேயே உள்ளார். சுவாமி சன்னதிக்கு வலப்புறம் ஜனகவல்லித் தாயார் சன்னதி உள்ளது. திருமழிசை ஆழ்வார் மற்றும் இராமானுஜர் இக்கோயில் தலத்திற்கு தொடர்புடையவர்கள்.
# மதுராந்தகம் ஏரிகாத்த ராமர் கோயில்

## பெயர்க் காரணம்

பிரித்தானிய இந்தியப் பேரரசு காலத்தில், **மதுராந்தகம்** பகுதியில் அடை மழை பெய்து வெள்ளம் சூழ்ந்தது. மதுராந்தகம் ஏரி உடைந்து விடும் சூழ்நிலை வந்தது. மக்கள் அங்குள்ள கோயிலில் குடிகொண்ட கோதண்டராமரிடம் வேண்ட, மதுராந்தகம் ஏரி மழை வெள்ளத்திலிருந்து காக்கப்பட்டதாகவும் அது முதல் அக்கோயிலுக்கு *ஏரி காத்த ராமர் கோயில்* என்று பெயராயிற்று என்பது மரபு வரலாறு.
# மதுராந்தகம் ஏரிகாத்த ராமர் கோயில்

## திருவிழாக்கள்

- ராம நவமி மிகவும் விசேஷத்துடன், ஒரே நாளில் ஐந்து வித அலங்காரங்களுடன் சிறப்பாகக் கொண்டாடப்படுகிறது. தேர்த்திருவிழாவும் நடக்கிறது.
- ஆனிமாத பிரமோற்சவத்தில், இராமர் புஷ்பக விமானம் போல் அமைக்கப்பட்ட ஒரு தேரிலும், உற்சவர் கருணாகரப் பெருமாள் வேறு தேரிலும் உலா வருவர்.
# எழுமதம்

**எழுமதம்** என்பது ஒரு நூலுக்கு இருக்கவேண்டிய ஏழு கொள்கைகள் என்று நன்னூல் குறிப்பிடுகிறது.  
1. பிறர் கொள்கையை உடன்பட்டு ஏற்றல்
1. அக்கொள்கையில் தவறு கண்டறிந்து மறுத்தல்
1. முதலில் உடன்பட்டு ஏற்றுக்கொண்டு பின்னர் மறுத்தல்
1. தான் ஒரு கொள்கையைக் கூறி இறுதிவரை அதை நிலைநாட்டுதல்
1. இருவர் மாறுபடக்கூறிய கொள்கைகளில் ஏதேனுமொன்றை துணிந்து ஏற்றல்
1. பிறருடைய நூலிலுள்ள குற்றம் காட்டுதல்
1. பிறருடைய கொள்கைக்கு உடன்படாமல் தன் கொள்கையையே கொள்ளுதல்  
இவ்வேழினையும் ஏழுமதங்களாக நன்னூல் சுட்டுகிறது
# தியோடோர் வான் அப்போல்சர்

** தியோடோர் வான் அப்போல்சர் ** (Theodor von Oppolzer) (26 அக்டோபர் 1841 – 26 டிசம்பர் 1886) ஒரு ஆசுத்திரியர் சார்ந்த வானியலாரும் கணிதவியலாரும் ஆவார். இவர் ஒரு பொகிமியர்.
# தியோடோர் வான் அப்போல்சர்

## பிறப்பு, கல்வி, பணி

இவர் யோகான் இரிட்டர் வான் அப்போல்சர் என்ற மருத்துவரின் மகனாவார். தியோடோர் பிராகா நகரில் பிறந்தார். இவர் வியன்னாப் பல்கலைக்கழகத்தில் மருத்துவம் படித்து பட்டம் பெற்றார். 1865ல் முனைவர் பட்டமும் பெற்றார். இவர் தனி வான்காணகம் ஒன்று வைத்திருந்தார். இவர் 1866ல் வியன்னாப் பல்கலைக்கழகத்தில் வானியலும் புவிமேற்பரப்பியலும் பயிற்றுவித்தார். 1875ல் பேராசிரியரானார். 1873ல் இவர் ஆசுத்திரிய புவிமேற்பரப்பியல் துறையின் இயக்குநர் ஆனார். 1886இல் பன்னாட்டுப் புவிமேற்பரப்பியல் கழகத்தின் தலைவராகத் தேர்வு செய்யப்பட்டார்.
# தியோடோர் வான் அப்போல்சர்

## சிறப்புகள்

இவர் திறமைமிக்க வானியலாளராகவும் கணிதவியலாளராகவும் கருதப்பட்டார். எடுத்துகாட்டாக இவர் 14,000 மடக்கைகளின் மதிப்புகளை மனனமாக வைத்திருந்தார். 1868இல் சூரிய ஒளிமறைப்பு நோக்கீட்டுக் குழுவை வழிநடத்தினார். 1887ம் ஆண்டு, கிமு 1,200 முதல் கிபி 2,161 வரையிலான 8,000 சூரிய ஒளிமறைப்புகளையும் 5,200 நிலா ஒளிமறைப்புகளையும் தொகுத்து *Canon der Finsternisse* என்ற நூலை எழுதினார். அவர் காலத்தில் இது மாபெரும் கணிப்புப் பணியாகப் பரவலாக அறியப்பட்டது.  
அப்போல்சர் 300க்கும் மேற்பட்ட ஆய்வுக் கட்டுரைகளை வெளியிட்டுள்ளார். இவை பெரும்பாலும் வால்வெள்ளி, குறுங்கோள்களின் வட்டணைகளின் கூறுகளை பற்றியே அமைந்தன. இவர் வால்வெள்ளி, கோள்களின் வட்டணை உறுப்புகளைக் கண்டறிதல் பற்றிய இரட்டைத்தொகுதிகளால் ஆகிய கையேட்டையும் வெளியிட்டுள்ளார். இவரது இரு நூல்களும் பல ஆண்டுகளுக்கு சிறந்த வானியல் ஆலோசனை (உசாத்துணை) நூல்களாகப் பயன்பட்டன.  
இறக்கும் தருவாயிலும் அவர் நிலாவின் இயக்கத்துக்கான கோட்பாட்டை மேம்படுத்தும் பணியில் ஈடுபட்டிருந்தார். அவரது மகன் ஈகோன் வான் அப்போல்சரும் வானியலாளராகிப் பெரும் பெயரீட்டினார்.
# தியோடோர் வான் அப்போல்சர்

## தகைமைகளும் விருதுகளும்

- வியன்னா பேரரசு அறிவியல் கல்விக்கழக உறுப்பினராக 1882இல் தேர்வு செய்யப்பட்டார்.
- அமெரிக்கத் தேசிய அறிவியல் கல்விக்கழக உறுப்பினராக 1883இல் தேர்வு செய்யப்பட்டார்.
- நிலாவில் உள்ள ஒரு குழிப்பள்ளம் இவரது பெயரால் அப்போல்சர் குழிப்பள்ளம் என அழைக்கப்படுகிறது.
- ஒரு குறுங்கோள் 1492 அப்போல்சர் எனப் பெயரிடப்பட்டுள்ளது.
- மேலும் அவரது துணைவியார் பெயரை (237 கோயெலெச்டீனா) என ஒரு குறுங்கோளுக்கும் அவர்களது இருபெண்மகவுகள் பெயர்களை (153 ஃஇல்டா, 228 அகதெ) என இரு குறுங்கோள்களுக்கும் பெயர் சூட்டப்பட்டுள்ளன.
# சதுர அடி

**சதுர அடி** என்பது, இம்பீரியல் அளவை முறையில் பரப்பளவைக் குறிக்கப் பயன்படும் ஒரு அலகு. இம்பீரியல் அளவை முறையைப் பயன்படுத்தும் ஐக்கிய அமெரிக்கா, கனடா போன்ற நாடுகளில் இது பொதுவாகப் பயன்படுகிறது. மெட்ரிக் அளவை முறைக்கு மாறிய ஐக்கிய இராச்சியம், இந்தியா, இலங்கை போன்ற நாடுகளிலும் கூட இவ்வலகும் பயன்பாட்டில் உள்ளதைக் காணமுடிகிறது. ஒரு அடி நீளமுள்ள பக்கங்களைக் கொண்ட சதுரம் ஒன்றின் பரப்பளவே ஒரு சதுர அடி என வரைவிலக்கணம் கூறப்படுகிறது. தமிழில் இதைச் சுருக்கமாக எழுதும்போது "ச.அடி" அல்லது அடி<sup>2</sup> எனக் குறிப்பது வழக்கம்.
# சதுர அடி

## பயன்பாடுகள்

அளக்கப்படுகின்ற பரப்பின் அளவைப் பொறுத்தே சதுர அடியா அல்லது வேறு அலகுகளா பயன்படும் என்பதைத் தீர்மானிக்க முடியும். நாடுகளின் பரப்பளவு போன்ற மிகப்பெரிய அளவுகளும், வயல்கள் போன்ற பெரிய நிலத் துண்டுகளும் சதுர அடியிலும் கூடிய அளவு கொண்ட அலகுகளினால் (எ.கா: சதுர மைல், ஏக்கர் போன்றவை) அளக்கப்படுகின்றன. மிகச் சிறிய பரப்புகள் சதுர அங்குலத்தில் அளக்கப்படுகின்றன. இவற்றுக்கு இடைப்பட்ட அளவுகளே சதுர அடியில் அளக்கப்படுகின்றன. வீடுகள், கட்டிடங்கள் போன்றவற்றின் தளப்பரப்புக்கள் சதுர அடியில் அளக்கப்படும் பரப்புகளுக்கான எடுத்துக்காட்டுகள்.  
கட்டுமானத்துறையில், இம்பீரியல் முறையைப் பயன்படுத்தும் நாடுகளில், சுவருக்குச் சாந்து பூசுதல், நிலத்துக்குக் கல்பதித்தல், தளவிரிப்புக்கள் போன்றவை சதுர அடியிலேயே அளக்கப்படுகின்றன. இவற்றுக்கான செலவுகளைக் கணக்கிடும்போதும் சதுர அடிக்கு இவ்வளவு என்ற அடிப்படையிலேயே கணக்கிடப்படுகின்றன.
# சதுர அடி

## அலகு மாற்றம்

- 1 சதுர அடி = 144 சதுர அங்குலம்.
- 1 சதுர அடி = 1/9 சதுர யார்.
- 1 சதுர அடி = 0.09290304 சதுர மீட்டர்.  
435.6 சதுர அடி கொண்டது ஒரு *செண்ட்* இடம் ஆகும். நூறு செண்ட் என்பது ஒரு *ஏக்கர்* நிலம் ஆகும்.
# கன அடி

**கன அடி** அல்லது சேர்த்து எழுதும்போது **கனவடி** எனப்படுவது, இம்பீரியல் அளவை முறையில் கன அளவை அளப்பதற்குப் பயன்படும் ஒரு அலகு. இது இம்பீரியல் முறையைப் பயன்படுத்தும் ஐக்கிய அமெரிக்கா, கனடா போன்ற நாடுகளில் பொதுவான பயன்பாட்டில் உள்ளது. மெட்ரிக் அளவை முறைக்கு மாறிய ஐக்கிய இராச்சியம், இந்தியா, இலங்கை போன்ற நாடுகளிலும் சில தேவைகளுக்கு இது இன்னும் பயன்படுவது உண்டு. ஒரு அடி நீளமும், ஒரு அடி அகலமும், ஒரு அடி உயரமும் கொண்ட கனவளவே ஒரு கன அடி.
# கன அடி

## அலகு மாற்றம்

- ஒரு கன அடி = 1,728 சதுர அங்குலம். (12 அங்குலங்கள் (Inches) ஒரு அடி)
- ஒரு கன அடி = 1/27 கன யார்.
- ஒரு கன அடி = 0.028316846592 கன மீட்டர்.
- ஒரு கன அடி = 7.48051948 ஐக்கிய அமெரிக்க கலன்
# சதுர அங்குலம்

**சதுர அங்குலம்** என்பது, இம்பீரியல் அளவை முறையில் பரப்பளவைக் குறிக்கப் பயன்படும் ஓர் அலகு. இம்பீரியல் அளவை முறையைப் பயன்படுத்தும் ஐக்கிய அமெரிக்கா, கனடா போன்ற நாடுகளில் இது பொதுவாகப் பயன்படுகிறது. மெட்ரிக் அளவை முறைக்கு மாறிய ஐக்கிய இராச்சியம், இந்தியா, இலங்கை போன்ற நாடுகளிலும் கூட இவ்வலகு பயன்பாட்டில் உள்ளதைக் காணமுடிகிறது. ஒரு அங்குலம் நீளமுள்ள பக்கங்களைக் கொண்ட சதுரம் ஒன்றின் பரப்பளவே ஒரு சதுர அங்குலம் ஆகும். தமிழில் இதைச் சுருக்கமாக எழுதும்போது "ச.அங்" அல்லது அங்<sup>2</sup> எனக் குறிப்பது வழக்கம்.
# செர்மானைட்

**செர்மானைட்** *(Germanite)* என்பது Cu<sub>26</sub>Fe<sub>4</sub>Ge<sub>4</sub>S<sub>32</sub>. என்ற மூலக்கூற்று வாய்பாட்டுடன் கூடிய அரிய கனிமமாகும். இதுவொரு தாமிரம் இரும்பு செர்மானியம் சல்பைடு வகை கனிமமாகும். 1922 ஆம் ஆண்டு இது முதன்முதலில் கண்டறியப்பட்டது. பகுதிப்பொருட்களில் செர்மானியத்தின் இருப்பு வீதம் அதிகமாகக் காணப்படுவதால் இதற்கு செர்மானைட் என்று பெயரிடப்பட்டது. துத்தநாகத்தின் சல்பைடு கனிமமான இசுபேலரைட் வேதிச்செயன்முறையில் இக்கனிமம் வருவிக்கப்படுகிறது. காலியம், துத்தநாகம், மாலிப்டினம், ஆர்செனிக், மற்றும் வனேடியம் போன்றவை செர்மானைட்டுடன் மாசுக்களாகக் கலந்துள்ளன  
| எக்ஸ்கதிர் துகள் ஒளிக்கதிர்ச்சிதைவு |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| தள இடைவெளி | 3.05 | 2.65 | 1.87 | 1.60 | 1.32 | 1.21 | 1.08 | 1.02 |  |
| சார்பு செறிவு | 10 | 1 | 7 | 4 | 1 | 2 | 2 | 1 | } |
# சதுர யார்

**சதுர யார்** (Square Yard) என்பது, இம்பீரியல் அளவை முறையில் பரப்பளவைக் குறிக்கப் பயன்படும் ஓர் அலகு. இம்பீரியல் அளவை முறையைப் பயன்படுத்தும் ஐக்கிய அமெரிக்கா, கனடா போன்ற நாடுகளில் இது பொதுவாகப் பயன்படுகிறது. மெட்ரிக் அளவை முறைக்கு மாறிய நாடுகளிலும் கூட சில தேவைகளுக்கு இவ்வலகும் பயன்பாட்டில் உள்ளதைக் காணமுடிகிறது. ஒரு யார் (Yard) நீளமுள்ள பக்கங்களைக் கொண்ட சதுரம் ஒன்றின் பரப்பளவே ஒரு சதுர யார். ஒரு யார் 3 அடிகளுக்குச் சமமானது. தமிழில் இதைச் சுருக்கமாக எழுதும்போது "ச.யார்" அல்லது யார்<sup>2</sup> எனக் குறிப்பது வழக்கம்.
# சதுர யார்

## அலகு மாற்றம்

- ஒரு சதுர யார் = 1,296 சதுர அங்குலம் 36 அங்குல நீளம் கொண்டது ஒரு யார் அல்லது ஒரு கெஜம்
- ஒரு சதுர யார் = 9 சதுர அடிகள்.
- ஒரு சதுர யார் ≈0.00020661157 ஏக்கர்கள்.
- ஒரு சதுர யார் ≈0.000000322830579 சதுர மைல்கள்.
- ஒரு சதுர யார் = 8 361.2736 சதுர சதமமீட்டர்கள்.
- ஒரு சதுர யார் = 0.83612736 சதுர மீட்டர்கள்.
# டீன் வொல்ப்

**டீன் வொல்ப்** (Teen Wolf) இது ஒரு அமெரிக்க நாட்டு சூப்பர்நேச்சுரல் தொடர். இந்த தொடர் எம் டிவியில் ஒளிப்பரப்பாகின்றது. இந்த தொடரில் டைலர் போசி, டிலான் ஓ'பிரையன், டைலர் Hoechlin, ஹாலந்து ரோடன், ஷெல்லி ஹெனிக், ஆர்டன் சோ, டிலான் உள்ளிட்ட பலர் நடித்துள்ளார்கள்.
# இந்திய சமூக அறிவியல் ஆராய்ச்சிக் கழகம்

**இந்திய சமூக அறிவியல் ஆராய்ச்சிக் கழகம்** (*Indian Council of Social Science Research*) இந்தியாவில் சமூக அறிவியல் ஆராய்ச்சியை மேற்பார்வையிடும் ஒரு தேசிய அமைப்பாகும். இவ்வமைப்பு 1969 ஆம் ஆண்டு புது தில்லியில் நிறுவப்பட்டது.
# இந்திய சமூக அறிவியல் ஆராய்ச்சிக் கழகம்

## ஆராய்ச்சிக் கழகம்

தற்போது பூசன் பட்வர்தன் தலைமையில் இந்திய சமூக அறிவியல் ஆராய்ச்சிக் கழகம் தற்பொழுது செயல்படுகிறது. தீனா பந்து பாண்டே, பி. கனகசபாபதி, பேராசிரியர்சஞ்சய் குமார், எச். எசு. பேடி, அரீசு சந்திர சிங் ரத்தோர், பஞ்சனன் மொகந்தி, அமிதா சிங், சாமாதேவி சங்கர்ராவ் கோப்ரகடே, டி. சுப்ரமணியம் நாயுடு, ராகேசு சின்கா, அசுவினி மொகபத்ரா, பி.வி. கிருட்டிண பட்டா, சாந்திசிறீ துளிப்புடி பண்டிட்டு, இயே.கே. பசாச்சு, எம்.பி. பெசுபருவா, டி.டி. பட்டநாயக்கு, மற்றும் மது பூர்ணிமா கிசுவர் ஆகியோர் தற்போதைய உறுப்பினர்களில் அடங்குவர்.
# இந்திய சமூக அறிவியல் ஆராய்ச்சிக் கழகம்

## செயல்பாடுகள்

சமூக அறிவியல் துறைகளில் விரிவான ஆய்வுகளை மேம்படுத்த, இந்திய சமூக அறிவியல் ஆய்வுக் கழகத்திற்கு துணையாக இந்தியாவில் 27 ஆய்வு நிறுவனங்கள் உள்ளன. அவைகளில் சில  
- சமூக மற்றும் பொருளாதார மாற்றங்களுக்கான நிறுவனம், பெங்களூரு
- பொதுத்துறை நிறுவனங்களுக்கான நிறுவனம், ஹைதராபாத்
- தொழில் வளர்ச்சிக்கான ஆராய்ச்சி நிறுவனம், புதுதில்லி
- கோவிந்த வல்லப பந்த் சமூக அறிவியல் நிறுவனம், அலகாபாத்
- சமூக அறிவியல்கள் ஆய்வு மையம், கொல்கத்தா
- கொள்கைகள் வடிவமைப்பு ஆய்வு மையம், புதுதில்லி
- வளர்ச்சி ஆராய்ச்சி மையம், திருவனந்தபுரம்
- பல்துறை மேம்பாட்டு ஆராய்ச்சி மையம், தார்வாட்
- மகளிர் மேம்பாட்டு மையம், புதுதில்லி
- சென்னை வளர்ச்சி ஆராய்ச்சி நிறுவனம், சென்னை
- இந்திய பொருளாதார கழகம், ஹைதராபாத்
- வளரும் சமூகங்கள் குறித்தான ஆய்வு மையம், புதுதில்லி  
கழகத்தின் வரவு செலவுத் திட்டத்தில் பெரும் பகுதி இதன் சொந்த நிர்வாகத்திற்காக செலவிடப்படுகிறது; 1996-1997 ஆம் ஆண்டில் கழகத்தின் மொத்த செலவில் 23% ஆக இருந்தது. அதிகப்படுத்தப்பட்ட, கற்பனை செய்ய முடியாத மற்றும் திறமையற்ற அதிகாரத்துவம் என இச்செலவு விவரிக்கப்பட்டது.
# யூன் ஹியான்-சாங்

**யூன் ஹியான்-சாங்** (பிறப்பு: 21 செப்டம்பர் 1973) ஒரு தென் கொரியா நாட்டு நடிகர் மற்றும் பாடகர் ஆவார். இவர் குயின்ஸ் ஒப் ஹவுஸ்வைவ்ஸ், மை ஃபேர் லேடி, சீக்ரட் கார்டன் போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். மற்றும் இவர் சில திரைப்படங்களிலும் நடித்துள்ளார் என்பது குறிப்பிடத்தக்கது.
# இராணி மங்கம்மாள் கொலு மண்டபம்

**இராணி மங்கம்மாள் கொலு மண்டபம்** (Rani Mangammal Audience Hall) கிபி 1700ல் நாயக்க அரசியான இராணி மங்கம்மாளினால் திருச்சியில் கட்டப்பட்டது. இது மங்கம்மாளின் கணவரான சொக்கநாத நாயக்கரால் 1666ல் கட்டப்பட்ட அரண்மனையின் ஒரு பகுதியாக உள்ளது. இது திருமலை நாயக்கர் மகாலில் இருந்து சில பகுதிகளை இடித்து திருச்சிராப்பள்ளிக்கு எடுத்துச் சென்று கட்டப்பட்ட கட்டம் ஆகும். பஞ்க்சகாலத்தில் மக்கள் மீது கூடுதல் வரி விதித்து தர்பார் மண்டபம் கட்டக்கூடாது என்ற நல்ல எண்ணத்தில் என்ற என்னத்தில் திருமலை நாயக்கர் மகாலின் ஒரு பகுதியை இடித்துக் கொண்டுவந்து இந்த மர்பார்க கட்டப்பட்டது என்று சொல்லப்படுகிறது. இது திருச்சி மலைக்கோட்டைக்கு அண்மையில் உள்ளது. 19 ஆம் 20 ஆம் நூற்றாண்டுகளில் இது நகர மண்டப நிர்வாகத்தினர் கூடுவதற்கான மண்டபமாகச் செயற்பட்டது. 1999 ஆம் ஆண்டில் இது இந்திய அருங்காட்சியகத் துறையால் கையகப்படுத்தப்பட்டது. இங்கே தற்போது அருங்காட்சியகம் ஒன்று அமைந்துள்ளது.
# குன்றக்குடி குடைவரை கோயில்

**குன்றக்குடி குடைவரை கோயில்கள்** என்பவை சிவகங்கை மாவட்டம், திருப்பத்தூர் வட்டத்தில் உள்ள குன்றக்குடியில் அமைந்துள்ள மூன்று குடைவரை கோயில் ஆகும். பொ.ஊ. 7 ஆம் நூற்றாண்டில் தொடக்ககாலப் பாண்டியர்களால் அமைக்கப்பட்டவை ஆகும். பாறையில் வெட்டப்பட்டவையாக மூன்று குகைகள் காணப்படுகின்றன. பாதுகாக்கப்பட்ட நினைவுச் சின்னமான இக்கோயில்கள் குன்றக்குடி திருவண்ணாமலை ஆதீனத்தின் கீழ் உள்ளன.
# குன்றக்குடி குடைவரை கோயில்

## அமைப்பு

இம்மூன்று குடைவரைகளும் இவை குடையப்பட்டுள்ள குன்றின் தெற்குப் பகுதிச் சரிவில் உள்ளன. இவை ஒன்றுக்குப் பக்கத்தில் மற்றதாக அடுத்தடுத்து வரிசையாகக் குடையப்பட்டுள்ளன. அடுத்தடுத்த குடைவரைகளுக்கு இடையில் உள்ள பகுதியில் கோட்டங்கள் அமைக்கப்பட்டுள்ளன. ஒரு கோட்டத்தில் சிவலிங்கமும், மற்றதில் வலம்புரி விநாயகர் சிற்பமும் உள்ளன. இம்மூன்று குடைவரைகளுக்கும் முன்னால், அவற்றை முழுவதுமாக மறைக்கக்கூடிய வகையில் மண்டபம் ஒன்று உள்ளது. இது பிற்காலத்தைச் சேர்ந்தது.
# குன்றக்குடி குடைவரை கோயில்

## சிற்பங்கள்

இக்குடைவரை கோயிலில் புராணக் கதைகளை விளக்கும் சிற்பங்கள் உள்ளன. இவை அக்காலத்துச் சிற்ப மரபையொட்டிய புடைப்புச் சிற்பங்களாகும். ஒரு முறை, சிவனைத் திருமால் ஆயிரத்து எட்டுத் தாமரை மலர்களால் அர்ச்சிக்கும் போது திருமாலைச் சோதிக்க எண்ணிய சிவபெருமான், ஒருமலரை எடுத்து ஒளித்து வைத்தாராம். அப்போது திருமால் காணாமற் போன ஒரு தாமரை மலருக்கு ஈடாகத் தனது கண்களுள் ஒன்றைப் பிடுங்கி மலராக அர்ச்சித்தாராம். இச்செயலால் மகிழ்ந்த சிவபெருமான் திருமாலுக்குச் சக்கர ஆயுதத்தை அளித்ததாகக் கூறப்படும் புராணக்கதை இக்கோயிலில் புடைப்புச் சிற்பமாகச் செதுக்கப்பட்டுள்ளது. இச்சிற்பத்தில், சிவபெருமான் நடனமாடுவதைத் திருமால் கருடன்மீது சாய்ந்தபடி பார்ப்பதையும், பிடுங்கி எடுத்த ஒரு கண் திருமாலின் கையில் இருப்பதையும் காண முடிகிறது.
# குன்றக்குடி குடைவரை கோயில்

## கல்வெட்டுக்கள்

இங்குள்ள குடைவரைகளின் சுவர்களிலும், தூண்களிலும், முன் மண்டபத்திலுமாக மொத்தம் 45 கல்வெட்டுக்கள் காணப்படுகின்றன. இவற்றுட் பெரும்பாலானவை பாண்டிய மன்னர் காலத்தவை. இவற்றுள் மாறவர்மன் சுந்தரபாண்டியனின் கல்வெட்டுக்கள் மட்டும் 12 உள்ளன. இவற்றுடன், சடையவர்மன் சிறீவல்லபதேவன், விக்கிரம பாண்டியன், மாறவர்மன் குலசேகர பாண்டியன் ஆகிய பாண்டிய மன்னர்களின் கல்வெட்டுக்களும் இங்கு உள்ளன. சோழ மன்னர்களில் முதலாம் இராசராசன், முதலாம் இராசேந்திரன், முதலாம் குலோத்துங்கன் ஆகியோர் காலக் கல்வெட்டுக்கள் காணப்படுகின்றன. சில கல்வெட்டுக்களில் மன்னர் பெயர்கள் காணப்படவில்லை.
# விஜயா வங்கி

, விஜயா வங்கியின் நிறுவனர் மற்றும் இயக்குநர்]]
**விஜயா வங்கி** (*Vijaya Bank*) இந்தியா முழுவதும் செயல்பட்டுவரும் நடுத்தர அளவு இந்தியப் பொதுத்துறை வங்கியாகும். இவ்வங்கி, இந்திய அரசால் தேசியமயமாக்கம் செய்யப்பட்ட பொதுத்துறை வங்கிகளில் ஒன்றாகும்.
# விஜயா வங்கி

## வரலாறு

விஜயா வங்கி, *'ஸ்ரீ அட்டாவர் பாலகிருஷ்ண செட்டி* என்பவரால் 1931 அக்டோபர் 23 அன்று மங்களூர் பன்ட்ஸ் ஹாஸ்டல் என்னும் இடத்தில் தொடங்கப்பட்டது. விஜயதசமி நாளில் தொடங்கப்பட்டதால் இது விஜயா வங்கி என அழைக்கப்பட்டது. கர்நாடகாவின் தக்சின கன்னடா மாவட்ட விவசாயிகளிடம் வங்கியை பயன்படுத்துதல், சிக்கனம் மற்றும் தொழில் தொடங்கும் பழக்கங்களை ஊக்கப்படுத்தும் நோக்கத்திற்காகவே இவ்வங்கி தொடங்கப்பட்டது. 1958 ஆம் ஆண்டில் இவ்வங்கி அட்டவணை படுத்தப்பட்ட வங்கியாக மாறியது. 1963 - 68 காலகட்டத்தில் இவ்வங்கியானது 9 சிறிய வங்கிகளை தன்னுடன் இணைத்ததன் மூலமாக படிப்படியாக, இந்தியா முழுவதும் செயல்படும் வங்கியாக வளர்ந்தது. 1980 ஏப்ரல் 15 அன்று, இந்திய அரசால் இவ்வங்கி தேசியமயமாக்கம் செய்யப்பட்டது.
# ஓபெர்கஃபெல் எதிர் ஒட்செசு

**ஓபெர்கஃபெல் எதிர் ஒட்செசு** (*Obergefell v. Hodges*), 576 ஐ.அ. ___ (2015) என்பது ஐக்கிய அமெரிக்க உச்ச நீதிமன்றத்தில் நடந்த ஒரு முக்கிய வழக்கு ஆகும். இந்த வழக்கில் ஒரு பாலினத்தவர்கள் திருமணம் செய்வதற்கான உரிமையை ஐக்கிய அமெரிக்காவின் அரசமைப்புச் சட்டத்தின் பதினான்காவது திருத்தத்தின் கீழ் ஏற்றுக்கொண்டது. இந்த வழக்கின் தீர்ப்பின் படி ஐக்கிய அமெரிக்காவின் மாகாணங்கள் ஒரு பால் திருமணங்களை மறுக்க முடியாது. பிற மாகாணத்தில் ஏற்றுக்கொள்ளப்பட்ட ஒரு பால் திருமணத்தை ஏற்றுக்கொள்ள வேண்டும்..
# செல்பேசி சூரிய மின்னேற்றி

**செல்பேசி சூரிய மின்னேற்றிகள்** (*Solar cell phone chargers*) என்பவை சூரியவொளித் தகடுகளைப் பயன்படுத்தி செல்பேசி மின்கலங்களுக்கு மின்னேற்றுகின்றன. வழக்கமாகப் பயன்படுத்தும் செல்பேசி மின்னேற்றிகளுக்கு இவையொரு மாற்றாக விளங்குகின்றன. மற்றும் சில சந்தர்ப்பங்களில் இவற்றை மின்நிலையங்களில் இணைத்து மின்சாரத்தை வெளியிடச் செய்யவும் முடியும்.  
கையடக்க செல்பேசிகளுக்கான பொது சூரிய மின்னேற்றிகளை தெருக்கள், பூங்காக்கள், சதுக்கங்கள் போன்ற பொதுவிடங்களில் நிரந்தரமாக நிறுவமுடியும். செம்புற்று ஆற்றல் நிறுவனம் கண்டறிந்து நிறுவிய பொது சூரிய மின்னேற்றியைத் தொடர்ந்து செம்புற்று மரத்தை உலகின் முதலாவது மாதிரி சூரிய மின்னேற்றியாக ஐரோப்பிய ஆணையம் பிரகடனப்படுத்தியது. 2011 ஆம் ஆண்டில் ஐரோப்பிய ஆணையம் கொண்டாடிய வளம்குன்றா ஆற்றல் வாரம் நிகழ்ச்சியில் இந்தச் சூரிய மின்னிலையம் ஆற்றல் நுகரும் பிரிவில் பரிசினை வென்றது.  
உலகளாவிய நகரும் தொலைதொடர்பு வகை செல்பேசி வகைகளுக்காக, சிலவகை செல்பேசிகளில் பேசிக்கு உள்ளேயே சூரிய மின்னேற்றி நிறுவப்பட்டு வணிகரீதியாக விற்பனைக்கும் கிடைக்கிறது..  
சூரிய செல்பேசி மின்னேற்றிகள் மடக்கி வகை, சுழலும் வகை உள்ளிட்ட பல்வகை வடிவமைப்பு மாதிரிகள் மற்றும் கட்டமைப்புகளில் விற்பனைக்கு வருகின்றன.  
சூரியமின்கலம் வெளி மேற்பரப்பிலும் மற்றும் உலோக நிக்கல் ஐதரைடுகள் உட்புறமாகவும் வைக்கப்பட்டுள்ள பட்டை வடிவ செல்பேசி மின்னேற்றிகளும் வருகின்றன.  
தற்போதைய சூரிய செல்பேசி மின்னேற்றித் தொழில்நுட்பம், சூரிய மின்னாற்றலைத் தினமும் பயன்படுத்த திறனுள்ள மின்னேற்றிகளை உருவாக்குகிறது. செல்பேசிகள் மின்னேற்றம் பெறும் நேரம் அதில் பயன்படுத்தப்படும் மின்கலன்களின் வலிமையைப் பொறுத்து மாறுபடுகிறது. நாளுக்கு நாள் மின்கலன்களின் இத்திறன் அதிகரித்தும் வருகிறது. மின்னேற்றித் தொழில்நுட்பம் மேலும் விரிவடைந்து, நவீனவகை செல்பேசிகளில் வெளி மடங்கு மின்னேற்றிகள் சிறிய அளவு இடத்திற்குள் பராமரித்து அவை திறன்பேசிகளை மூன்று மணி நேரத்திற்குள் மின்னேற்றம் செய்து வெற்றி கண்டுள்ளன.  
மற்ற செல்பேசித் துணைக் கருவிகளான கம்பியிலா பரிமாற்றிகள், தலையணி ஒலிவாங்கிகள், ஒலிபரப்பும் செல்பேசி முதலானவற்றிலும் பயன்படுத்த சூரிய செல்பேசி மின்னேற்றிகள் கிடைக்கின்றன.
# திசைச்செறி ஒளியமைப்பு

**திசைச்செறி ஒளியமைப்பு** (*Accent lighting*) என்பது ஒளியை ஒரு குறிப்பிட்ட பரப்பு அல்லது பொருளின் மேல் குவிப்பது எனப் பொருள்படும். இவ்வொளியூட்டம் பெரும்பாலும் கலை அல்லது கலைசார் கைவினைப்பொருட்களை முன்னிலைப்படுத்தப் பயன்படுகிறது. சுவர் விளக்குப்பொருத்தமைப்புகள், மிகு ஒளிவிளக்குகள், மாடக்குழி விளக்குகள், தீப விளக்குகள் என்பவை பொதுவான திசைச்செறி விளக்கு வகைகளில் அடங்கும்.  
திசைச்செறி விளக்கில் இருந்து வெளிப்படும் பிரகாசமான ஒளி அது பரவும் அறைக்கு காட்சிசார் ஆர்வத்தை உருவாக்குகிறது. மேலும் இவை படிக்கட்டுகள் மீது ஒளியூட்டவும், அல்லது திரையரங்குகளை ஒளியூட்டவும் நடைபாதை வெளிச்சத்திற்காகவும் பயன்படுகின்றன.
ஒரு குறிப்பிட்ட பொருளின் மீது விழுந்து அதைப் பிரகாசிக்கச் செய்வதற்காக சிலவகை விளக்குகள் தயாரிக்கப்படுவதில்லை. ஆனால் அவை தங்களுடைய சுயஒளிமூலத்தைப் பயன்படுத்திக் கொள்ளும் கலைவடிவங்களாக விளங்குகின்றன. பெரும்பாலும் இவை ஒளி ஊடுறுவும் கண்ணாடிகளுடன் இணைத்து தயாரிக்கப்பட்டு வீடுகளை அலங்கரிக்கும் அலங்கார விளக்குகளாகப் பயன்படுகின்றன.  
பாதைகளின் வழிகாட்டியாக அல்லது தோட்டக்கலை வழிகாட்டியாக உபயோகித்து திசைச்செறி விளக்குகளை வெளிப்புறங்களில் கூடப் பயன்படுத்த முடியும்.
# ஆய் நாடு

**ஆய்** சங்க கால சிற்றரசுகளில் ஒன்றாகும். ஆய் மன்னர்களை பற்றி பல இலக்கியங்களில் குறிப்பிடப்பட்டுள்ளன. கடைஏழு வள்ளல்களில் ஒருவராக ஆய் ஆண்டிரனை சிறுபாணாற்றுப்படை குறிப்பிடுகிறது. ஆய் நாடு இன்றைய குமரிமுனை தொட்டு பொதியமலை சார்ந்த பகுதிகளை உள்ளடக்கி வடக்கில் திருவல்லா வரை பரவியிருந்தது. இதனை சங்ககால வேளிர் (ஆயர்) குல மன்னர்கள் ஆயக்குடியை தலைநகராக கொண்டு ஆட்சி செய்தனர். கி.பி. 9-ஆம் நூற்றாண்டில் சேர பேரரசர் சேரமான் பெருமாள் மர்மமான முறையில் படுகொலை செய்யப்பட்டதும் சேரப் பேரரசின் மைய அரசு வலுவிழந்த நிலையில், பிற்காலச் சோழர்களின் தொடர் படையெடுப்பை எதிர்கொள்ளவியலா நிலையிலும், வாரிசில்லா நிலையிலும் ஆய்நாடு வேணாட்டுடன் இணைந்தது. ஆய் நாட்டிற்கு தெற்கே வேணாடும், வடக்கே பாண்டியநாடும், மேற்கே சேரநாடும் அமைந்திருந்தது.
# குரைக்கும் நாய் வினை

**குரைக்கும் நாய் வினை** (*Barking Dog Reaction*) என்பது கார்பன் இருசல்பைடு, நைட்ரஸ் ஆக்சைடு கலவையைப் பற்றவைக்கும் போது நிகழும் ஒரு வெப்ப உமிழ் வேதி வினையாகும்.  
இவ்வினை பல நூற்றாண்டுகளாக அறியப்பட்டு வருகிறது; 1853 ஆம் ஆண்டில் ஜஸ்டசு வான் லீபிக் தன்னுடைய மாணவர்களை வசப்படுத்தி விளக்குவதற்காக இவ்வினையில் உருவான அடர் நீலநிற பளீரொளியையும் ஒரு தனித்துவமான குரைப்பு ஒலியையும் பயன்படுத்திக் கொண்டார்.  
குரைக்கும் நாய் வினையை சுருங்கச் சொல்வதென்றால் இது ஒரு எரிதல் செயல்முறை வினையாகும். இவ்வினையில் கார்பன் இருசல்பைடு (CS<sub>2</sub>), ஆக்சிசனேற்ற முகவரான நைட்ரஸ் ஆக்சைடுடன் (N<sub>2</sub>O) உடன் வினைபுரிந்து வெப்பத்தையும் உலோக கந்தகத்தையும் உண்டாக்குகிறது. வினைபடுபொருள்கள் சிதைவதால் உண்டாகும் ஒளிரும் எரிவாயு காரணமாகவும், வினையில் உருவாகும் தீச்சுவாலையின் காரணத்தாலும் சுவாலைச் சுற்றியுள்ள பகுதியெங்கும் அதிகமான வெப்பம் உமிழப்படுகிறது.  
8 N<sub>2</sub>O + 4 CS<sub>2</sub> → S<sub>8</sub> + 4 CO<sub>2</sub> + 8 N<sub>2</sub>
# அமோனியா நீரூற்று

**அமோனியா நீரூற்று** *(Ammonia fountain)* என்பது ஒரு வகையான வேதியியல் செயல்விளக்கச் சோதனையாகும். இச்சோதனையில், அமோனியா வாயு நிரப்பப்பட்டுள்ள ஒரு குடுவைக்குள் நுழைவாய் ஒன்றின் உதவியால் தண்ணீரைச் செலுத்தும் செயல் நிகழ்கிறது. அமோனியா வாயு நீரில் கரைவதால் குடுவைக்குள் அழுத்தக் குறைவு ஏற்படுகிறது. இதன் விளைவாக அடுத்த கலனில் இருந்து அதிக அளவு தண்ணீர் குடுவைக்குள் பாய்ந்து நீருற்று விளைவை உண்டாக்குகிறது. இச்செயல்விளக்கம் கரைதல் மற்றும் வாயு விதிகளை அறிமுகப்படுத்தி விளக்கப் பயன்படுகிறது.  
ஒப்பீட்டளவில் அமோனியாவுக்கு சமமான கரைதிறன் கொண்ட ஐதரசன் குளோரைடு போன்ற வாயுவையும் அமோனியாவுக்குப் பதிலாக இச்செயல் விளக்கச் சோதனையில் பயன்படுத்தலாம்.  
அமோனியாவுக்குப் பதிலாக நீராவியைப் பயன்படுத்தினால் அறை வெப்பநிலையில் இருக்கும் ஆவி அழுத்தத்தைவிட அதிகமான அழுத்த நிலையை ஏற்படுத்தினால் மட்டுமே அதே நீரூற்று விளைவைக் காணவியலும். இங்கு குடுவையில் ஏற்படும் அழுத்தக் குறைவு குடுவை அறை வெப்பநிலைக்குத் திரும்புவதால் ஆவிசுருங்குதலும் நிகழ்கிறது.
# நீலப்புட்டி வேதிவினை

**நீலப்புட்டி வேதிவினை** *(Blue bottle experiment )* என்பது ஒரு வகையான வேதியியல் செயல்விளக்கச் சோதனையாகும். குளுக்கோஸ், சோடியம் ஐதராக்சைடு, மெத்திலீன் நீலநிறமி மற்றும் சிறிதளவு காற்று கரைந்துள்ள நீர்மக் கரைசல் ஒரு மூடிய புட்டிக்குள் எடுத்துக் கொள்ளப்படுகிறது. குடுவையை அசைத்துக் கலக்கும் பொழுது நீலநிறமாக மாறும் கரைசல் சிறிது நேரத்திற்குப்பின் நிறமற்ற கரைசலாக மாறிவிடுகிறது. மறுபடியும் இவ்வாறு குடுவையை அசைத்து அசைத்துக் கலக்கினால் நீலநிறம் தோன்றுவதும் மறைவதும் தொடர்கிறது. ஆய்வகச் சோதனைகள் செய்துகற்க இந்தச்சோதனை ஒரு உன்னதமான வேதியியல் பரிசோதனையாகும். குளுக்கோசைத் தவிர மற்ற குறைக்கும் சர்க்கரைகள் மற்றும் குறைக்கும் சாயங்களை இச்சோதனைக்குப் பயன்படுத்த முடியும்.  
உன்னதமான இவ்வேதிவினையில் ஈடுபடும் கரைசலில் குளுக்கோஸ், சோடியம் ஐதராக்சைடு, மெத்திலீன் நீலநிறமி மற்றும் சிறிதளவு காற்று ஆகியவை கரைந்துள்ளன. முதல்படி நிலையில் குளுக்கோஸ் சோடியம் ஐதராக்சைடு காரத்துடன் வினைபுரிந்து ஈனொலேட்டு அயனி உருவாகிறது. அடுத்த இரண்டாவது நிலையில் ஈனொலேட்டு அயனி மெத்திலீன் நீலநிறமியுடன் ஆக்சிசனேற்ற ஒடுக்கவினையில் ஈடுபடுகிறது. குளுக்கோஸ் குளுக்கோனிக் அமிலமாக ஆக்சிசனேற்றம் அடைந்து அந்தக் காரக் கரைசலில் சோடியம் குளுக்கோனேட் வடிவில் காணப்படுகிறது. மெத்திலீன் நீலமானது குறைக்கப்பட்டு நிறமற்ற லியூக்கோ மெத்திலீன் நீலமாக மாறுகிறது.
இங்கு போதுமான அளவுக்கு ஆக்சிசன் இருக்கும் பட்சத்தில் லியூக்கோ மெத்திலீன் ஆக்சிசனேற்றம் செய்யப்பட்டு மீண்டும் நீலநிறம் தோன்றுகிறது. குடுவையை அசைப்பதன் மூலமாக அங்கு ஆக்சிசனின் அளவை அதிகரிக்க முடிகிறது. அசைவு இல்லா நிலையில் ஆக்சிசனின் அளவு குறைந்து மீண்டும் ஒடுக்கவினை நிகழ்கிறது. குளுக்கோசில் நிகழும் வினை முதல்நிலை வினை வகையாகவும் மெத்திலீன் நீலம் மற்றும் ஐதராக்சைடுகள் ஆக்சிசனில் சுழிநிலை வினை வகையாகவும் நிகழ்கின்றன.  
சோடியம் குளுக்கோனேட் தவிர மற்ற ஆக்சிசனேற்ற குளுக்கோஸ் பொருட்கள் குளூக்கோசொன், குளூக்கோனோனேட்டு போன்றவைகளாகும். குளூக்கோனோனேட்டு இறுதியாக குளூக்கோனோனிக் அமிலமாக மாறுகிறது
# வேதியியல் பச்சோந்தி

**வேதியியல் பச்சோந்தி** (*Chemical chameleon*) என்பது ஒரு வகையான ஆக்சிசனேற்ற ஒடுக்கவினையாகும். வகுப்பறைகளில் நன்கு அறியப்பட்ட இச்செயல்விளக்க வினை மாங்கனீசின் பல்வகையான ஆக்சிசனேற்ற நிலைகளைக் குறித்துத் தெரிவிக்கிறது.  
பொட்டாசியம் பெர்மாங்கனேட்டு உற்பத்தியைக் குறித்து யோகான் ருடால்ப் கிளாபர் தன்னுடைய முதல் விளக்கத்தை அளித்தார். மாங்கனீசின் ஆக்சைடு தாதுவான பைரோலூசைட்டில் உள்ள மாங்கனீசு ஈராக்சைடு காரத்துடன் அதிக வெப்பநிலையில் வினைபுரிந்து நீரில் கரைந்திருக்கும் ஒரு வேதிப்பொருளைத் தருகிறது. இவ்வேதிப்பொருளின் கரைசல் பச்சை வண்ணத்தில் காணப்படுகிறது. பின்னர் மெல்ல மெல்ல ஊதாச்சிவப்பு நிறமாக மாறுகிறது. பொட்டாசியம் பர்மாங்கனேட்டு உற்பத்தி செய்ய பயன்படுத்தப்படும் செயல்முறை இவ்வினையுடன் ஒத்திருக்கிறது. ஆக்சிசனேற்றம் செய்யப்பட்ட மாங்கனீசு ஈராக்சைடு பொட்டாசியம் மாங்கனேட்டாக மாற்றப்பட்டு பின்னர் காற்றிலுள்ள கார்பனீராக்சைடை உறிஞ்சி அமிலமாக்கப்படுகிறது. தொடர்ந்து மேலும் ஆக்சிசனேற்றம் செய்யப்பட்டு ஊதாநிற பொட்டாசியம் பெர்மாங்கனேட்டு உருவாகிறது.  
வேதியியல் பச்சோந்தி வினை இதற்கு நேர் தலைகீழான வினையை வெளிப்படுத்துகிறது. முதலில் ஊதாநிற பொட்டாசியம் பர்மாங்கனேட்டை (KMnO<sub>4</sub>) ஒடுக்கி பச்சைநிற பொட்டாசியம் மாங்கனேட்டாகவும் (K<sub>2</sub>MnO<sub>4</sub>) முடிவாக பழுப்புநிற மாங்கனீசு ஈராக்சைடாகவும் (MnO<sub>2</sub>) மாற்றுகிறது  
:KMnO<sub>4</sub> (ஊதா) → K<sub>2</sub>MnO<sub>4</sub> (பச்சை) → MnO<sub>2</sub> (பழுப்பு/மஞ்சள் தொங்கல்)  
இடைநிலைப் பொருளாக நீலநிற பொட்டாசியம் ஐப்போமாங்கனெட்டும் உருவாகிறது.  
| மாங்கனீசின் ஆக்சிசனேற்ற நிலைகள் |  |  |
| --- | --- | --- |
| **+7** | ]] (ஊதா) |  |
| **+6** | ]] (பச்சை)) |  |
| **+5** | ]] (நீலம்) |  |
| **+4** | ]] (மஞ்சள்) | }</div> |  
ஆக்சிசன் ஒடுக்கி செல்வாக்கின் கீழ் காரத்தன்மை நிபந்தனைகளுடன் இவ்வினை முன்னிகழ்கிறது. பொட்டாசியம் பர்மாங்கனேட்டு கரைசலை காரத்தன்மை உடையதாக மாற்ற சோடியம் ஐதராக்சைடு, பொட்டாசியம் ஐதராக்சைடு மற்றும் அமோனியம் ஐதராக்சைடு போன்ற காரச்சேர்மங்களைப் பயன்படுத்த முடியும். சர்க்கரைகள் பொதுவான ஆக்சிசன் ஒடுக்கிகள் என்றாலும் பல்வேறு வகையான ஆக்சிசன் ஒடுக்கிகளை இதற்காக உபயோகிக்கலாம்.  
காரத்தன்மையுள்ள பர்மாங்கனேட்டு கரைசலில் காகிதத்தை ஊறவைக்கும் நிகழ்விலும் இதே செயல்விளக்கம் பொருந்துகிறது. இவ்வினையில் காகிதம் ஆக்சிசனேற்றமும் பர்மாங்கனேட்டு ஆக்சிசன் ஒடுக்கமும் அடைகின்றன
# சென்னை வானவில் விழா

**சென்னை வானவில் விழா** என்பது நங்கை, நம்பி, ஈரர், திருனர் மற்றும் ஈர் முறையில் சேராத பாலின-பாலீர்ப்பினர்கள் (LGBTQ) ஆகியோரின் உரிமைகளை வலியுறுத்தி, வாழ்வியியலைக் கொண்டாடி, அவர்களை ஆதரித்து, விழிப்புணர்வை ஏற்படுத்தும் வண்ணம் சென்னையில் முன்னெடுக்கப்படும் நிகழ்ச்சிகள் ஆகும். இந்த விழாவை வண்ணங்கள் என்ற கூட்டமைப்பு ஒருங்கிணைப்புச் செய்கிறது.  
வானவில் பேரணி, பண்பாட்டு கலை நிகழ்வுகள், விழிப்புணர்வு நிகழ்வுகள் உட்பட்ட பல நிகழ்வுகள் இந்த விழாவின் கூறாக இடம்பெறுகின்றன. இது உலகளவில் நடைபெறும் Pride parade நிகழ்வுகளை ஒத்தது ஆகும்.
# பெருமிதப் பேரணி

யில் நடைபெற்ற ஆசியாவின் முதல் பெருமிதப் பேரணி. இப்பேரணியில் கலந்துகொண்ட அஞ்சலி கோபாலன்]]
**பெருமிதப் பேரணிகள்** (*Pride parade*) அல்லது **வானவில் பேரணி** என்பது அகனள், அகனன், ஈரர், திருனர் மற்றும் பாலிருமை முறையில் சேராத பாலின-பாலீர்ப்பினர்கள் (LGBTQ) ஆகியோரின் உரிமைகளை வலியுறுத்தியும் ஆதரவு தெரிவித்தும் அவர்கள் பண்பாட்டையும் பெருமையையும் கொண்டாடும் நிகழ்வுகள் ஆகும். பெரும்பாலான வானவில் பேரணிகள் ஆண்டு தோறும் நாட்டின் பெருநகரங்களில் நடைபெறுகின்றன. பெரும்பாலும், இவை ஸ்டோன்வால் கலவரங்களை நினைவுகூறும் வண்ணம் சூன் மாதத்தில் ஒழுங்குசெய்யப்படுகின்றன.  
தமிழ்நாட்டில் சென்னை, மதுரை போன்ற நகரங்களில் வானவில் பேரணிகள் நடைபெறுகின்றன. புதுச்சேரியிலும் வானவில் பேரணிகள் நடந்துள்ளன.
# பஞ்சாப் தேசிய வங்கி

**பஞ்சாப் தேசிய வங்கி** அல்லது **பஞ்சாப் நேசனல் வங்கி** இந்தியாவில் செயல்பட்டுவரும் ஒரு பொதுத்துறை வங்கியாகும். இது 1894 ஆம் ஆண்டில் இந்தியாவின் புதுதில்லியில் தொடங்கப்பட்டது. இவ்வங்கி, இந்தியாவின் 764 நகரங்களில், 6,300-க்கும் அதிகமான கிளைகளையும், 7,900-க்கும் அதிகமான *ஏடிஎம்* எனப்படும் தாவருவிகளையும் கொண்டுள்ளது. இவ்வங்கி இந்தியா முழுவதும் 80 மில்லியனுக்கும் அதிகமான வாடிக்கையாளர்களைக் கொண்டுள்ளது.  
இந்தியாவில் செயல்பட்டுவரும் வரும் நான்கு பெரிய வங்கிகளில் பஞ்சாப் தேசிய வங்கியும் ஒன்றாகும். பாரத ஸ்டேட் வங்கி, ஐசிஐசிஐ வங்கி, பரோடா வங்கி ஆகியவை மற்ற மூன்று பெரிய வங்கிகளாகும். மொத்த சொத்துக்களின் அடிப்படையில், (2012-13 நிதியாண்டின் இறுதி நிலவரப்படி) பஞ்சாப் தேசிய வங்கி இந்திய வங்கிகளில், மூன்றாவது பெரிய வங்கியாகும்.
# மகிபாலன்பட்டி குடைவரை கோயில்

**மகிபாலன்பட்டி குடைவரை கோயில்**, சிவகங்கை மாவட்டம், திருப்பத்தூர் தாலுகாவில் உள்ள மகிபாலன்பட்டியில் அமைந்துள்ள ஒரு குடைவரை கோயில். கிபி 9 ஆம் நூற்றாண்டில் தொடக்ககாலப் பாண்டியர்களால் அமைக்கப்பட்டது. இது கருவறையை மட்டுமே கொண்ட சிறிய குடைவரை கோயில். பாதுகாக்கப்பட்ட நினைவுச் சின்னமான இக்கோயில் தற்போது வருவாய்த்துறையின் கட்டுப்பாட்டில் உள்ளது.
# மகிபாலன்பட்டி குடைவரை கோயில்

## அமைப்பு

ஊருக்குப் புறத்தேயுள்ள குன்று ஒன்றின் மேற்கு நோக்கிய சரிவில் இக்குடைவரை கோயில் அமைந்துள்ளது. மிகவும் எளிமையான அமைப்புக்கொண்ட இச்சிறிய கோயிலின் வாயிலின் இரண்டு பக்கங்களிலும் அரைத் தூண்கள் காணப்படுகின்றன. இது ஒரு குடிசைக்கோயில் போன்ற தோற்றம் தரும் வகையில் அமைக்கப்பட்டுள்ளது.
# மகிபாலன்பட்டி குடைவரை கோயில்

## சிற்பங்கள்

கருவறைக்குள் சதுரவடிவ யோனியோடு கூடிய சிவலிங்கம் உள்ளது. இதைத் தாய்ப் பாறையிலேயே செதுக்கியுள்ளனர். வெளியே இதே பாறையின் இன்னொரு பக்கத்தில் ஒரு கோட்டமும் அதில் ஒரு பிள்ளையார் சிற்பமும் செதுக்கப்பட்டுள்ளன.
# மகிபாலன்பட்டி குடைவரை கோயில்

## கல்வெட்டுக்கள்

குடைவரையின் முகப்புச் சுவரில், பிற்காலப் பாண்டியர் காலத்துக்குரிய கல்வெட்டு ஒன்று பொறிக்கப்பட்டுள்ளது. சுந்தர பாண்டியனின் பத்தாம் ஆண்டுக்குரிய இக்கல்வெட்டு, இக்கோவிலுக்குக் கொடை அளித்தது பற்றிக் கூறுகின்றது. இக்கல்வெட்டில் பூங்குன்ற நாட்டைச் சேர்ந்த பூங்குன்றம் என்னும் ஊரில் உள்ள கோயில் எனக் குறிக்கப்பட்டுள்ளது. இதனால் பழங் காலத்தில் இப்பகுதி பூங்குன்றம் எனப் பெயர் பெற்றிருக்கலாம் எனக் கருதப்படுகிறது. சங்ககாலப் புலவரான கணியன் பூங்குன்றனார் இவ்வூரவராக இருக்கலாம் என்ற கருத்தும் உண்டு.
# உலோக –அயனி - வினையூக்க σ- பிணைப்பு மறுசீரமைப்பு வினை

**உலோக –அயனி - வினையூக்க σ- பிணைப்பு மறுசீரமைப்பு வினை** (*Metal-ion-catalyzed σ-bond rearrangement*) என்பது உயர் நிறைவுற்ற கரிம மூலக்கூறுகள் வெள்ளி(Ag<sup>+</sup>), ரோடியம் (I)-(Rh(I),அல்லது பல்லாடியம்(II)- (Pd(II) அயனிகளுடன் சேரும்போது நிகழ்கின்ற வினையாகும்.. இவ்வினையானது [2+2] வளையங்கள் திறப்பு மற்றும் ஒரு புதியதொரு வளைய அமைப்புக்கு மாற்றுவது என்ற இரு வகையான வினைகள் இங்கு அறியப்படுகிறது.  
:  
இம்மறு சீரமைப்பு வினைக்கான வினைவழி முறையை சரியாகப் புரிந்து கொள்ள இயலவிலை எனினும் சில விளக்கங்கள் பரிந்துரைக்கப்பட்டுள்ளன.
# பிரான்மலைக் குடைவரை கோயில்

**பிரான்மலைக் குடைவரை கோயில்**, சிவகங்கை மாவட்டம், திருப்பத்தூர் வட்டத்தில் சிங்கம்புணரிக்கு அண்மையில் உள்ள பிரான்மலை அமைந்துள்ள ஒரு குடைவரை கோயில். கிபி 9 ஆம் நூற்றாண்டில் தொடக்ககாலப் பாண்டியர்களால் அமைக்கப்பட்டது. இது ஒரு சிறிய குடைவரை கோயில். பாதுகாக்கப்பட்ட நினைவுச் சின்னமான இக்கோயில் குன்றக்குடி திருவண்ணாமலை ஆதீனத்தின் கீழ் உள்ளது.
# பிரான்மலைக் குடைவரை கோயில்

## அமைப்பு

பிரான்மலையில் கிழக்குத்திசை நோக்கிக் குடையப்பட்டுள்ள இக்குடைவரை, பாண்டியர் காலத்தைச் சேர்ந்த சிறிய குடைவரைகளுள் ஒன்று. ஆனாலும், கருவறையுடன், இடைகழி, அர்த்த மண்டபம், முக மண்டபம் ஆகிய பகுதிகளும் இக்குடைவரையில் உள்ளன. தூண்கள் எதுவும் காணப்படவில்லை.
# பிரான்மலைக் குடைவரை கோயில்

## சிற்பங்கள்

கருவறையில் உமாதேவியும் சிவனும் புடைப்புச் சிற்பங்களாக வடிக்கப்பட்டுள்ளனர். கருவறைக்கு வெளியே இருமருங்கும் பெண் வாயிற்காவலர் சிற்பங்கள் உள்ளன.
# விக்கிப்பீடியா:Statistics/weekly/28-Jun-2015
# பத்துக் குற்றங்கள்

நூலில் இடம் பெறக் கூடாத குற்றங்களாக தொல்காப்பியமும்,பின்னர் வந்த நன்னூலும் எவை என விரித்துக் கூறுகின்றன.  
தொல்காப்பியம் கூறும் பத்துவகை குற்றங்கள் :  
1.கூறியது கூறல் - ஓரிடத்தில் கூறிய செய்தியைப் பயனின்றி மீண்டும் பிற இடங்களிலும் கூறுதல்.  
2.மாறுகொளக் கூறல் - முன்னர் ஏற்புடையது எனக் கூறிய கருத்தைப் பின்னர் மறுத்துக் கூறுதல்.  
3.குன்றக் கூறல் - இத்தனை என வரையறை செய்து கொண்ட பொருட்களுள் சிலவற்றை விளக்கிக் கூறாமல் விட்டுவிடுதல்.  
4.மிகைபடக் கூறல் - கூறவந்த பொருளையே அல்லாமல் பிற பொருட்களையும் சேர்த்துக் கூறுதல்  
5.பொருளில கூறல் - முன்னும் பின்னும் வருகின்ற பொருட்களுக்குத் தேவையற்ற கருத்துக்களைப் பயனின்றிக் கூறுதல்.  
6.மயங்கக் கூறல் - கேட்டவர்க்குப் பொருள் தெளிவின்றி இதுவோ அதுவோ என மயக்கம் ஏற்படும்படி கூறுதல்.  
7.யாப்பிற்றாதல் - பொருளைப் புலப்படுத்துவதற்குச் செய்யப்பட்ட செய்யுள் இனிய ஓசை வேறுபாடுகளாகிய சந்த இயைபின்றி அமைக்கப்பட்டிருத்தல்.  
8.இழுக்கக் கூறல் - தாம் கூற வந்த கருத்தை உயர்ந்த சொற்களால் கூறாமல் இழிந்த சொற்களால் எடுத்துரைத்தல்.  
9.கருதிக் கூறல் - வழக்கு வழிபட்ட மரபில் கூறாமல் மாறான ஒன்றைத் தானே படைத்துக் கூறுதல்  
10.மனங்கோள் இன்மை - எழுத்தாலும் சொல்லாலும் பொருளாலும் பிறர் மனதில் பதியும்படி கூற முடியாமை.  
நன்னூல் கூறும் பத்துவகைக் குற்றங்கள் :  
1. குறிப்பிட்ட ஒரு பொருளை விளக்குவதற்குத் தேவையான சொற்களில் குறைவுபடக் கூறுதல்
1. குறித்த ஒரு பொருளை விளக்குவதற்குத் தேவையான சொற்களைவிட மிகைபடக் கூறுதல்
1. சொன்னதையே திரும்பத் திரும்பச் சொல்லுதல்
1. முன்னர் சொல்லிய ஒரு செய்திக்கு முரணாகக் கூறுதல்
1. குற்றமுடைய சொற்களை ஆங்காங்கே சேர்த்தல்
1. கூறவேண்டிய செய்தியை இதுவோ அதுவோ எனப் பொருள் புரியாமல் மயங்கும் வகையில் கூறுதல்
1. பொருளோடு பொருந்தாது வெறும் சொற்களை அடுக்கி அலங்கரித்துக் கூறுதல்
1. சொல்லத் தொடங்கிய பொருளை விட்டுவிட்டு இடையில் மற்றொரு பொருளைக் குறித்துப் பேசுதல்
1. விரிவாகச் சொல்ல ஆரம்பித்த பொருளைப் போகப்போகச் சொல்நடையும் பொருள் நடையும் குறையுமாறு முடித்தல்
1. சொற்களிருந்தும் அவற்றால் பொருட்பயன் ஏதுமில்லாது கூறல்  
ஆகிய இப்பத்தும் ஒருநூலுக்கு இருக்கக்கூடாத குற்றங்களாகும்.
# முப்பது மீட்டர் தொலைநோக்கி

**முப்பது மீட்டர் தொலைநோக்கி** (Thirty Meter Telescope (TMT)) ஹவாய் தீவின் *மெளன கீய* மலைப்பகுதியில் அமைக்கப்படுகிறது. 2024 ஆம் ஆண்டில் இது பயன்பாட்டிற்கு வரும். ஹவாய் பூர்வ குடிகளின் எதிர்ப்பின் காரணமாய் கட்டுமானப்பணிகள் பாதிக்கப்பட்டுள்ளன. அமெரிக்காவின் இத்திட்டத்தில் இந்தியா, சீனா, கனடா மற்றும் ஜப்பான் ஆகிய நாடுகள் பங்குபெறுகின்றன.
# ஜார்ஜ் ஆபிரகாம் கிரியெர்சன்

**ஜார்ஜ் ஆபிரகாம் கிரியெர்சன்** (*George Abraham Grierson*, 7 சனவரி 1851 – 9 மார்ச் 1941) ஒரு பிரித்தானிய மொழியியல் அறிஞரும், குடிசார் சேவை அலுவலரும் ஆவார். 1898 - 1928 காலப்பகுதியில் செய்யப்பட்ட இந்திய மொழியியல் ஆய்வு இவரால் மேற்கொள்ளப்பட்டது. இந்த ஆய்வில் இந்தியாவில் உள்ள 364 மொழிகள், கிளைமொழிகள் என்பவை குறித்த தகவல்கள் திரட்டப்பட்டன.